Държавен вестник, бр. 47, 2006 г., стр. 76

С Т Р .  76
Д Ъ Р Ж А В Е Н   В Е С Т Н И К
Б Р О Й  47
НАРЕДБА № 65
от 16 май 2006 г.
за изискванията към обектите за търговия на
едро с ветеринарномедицински продукти
Чл. 1. С тази наредба се определят изисква-
нията към обектите за търговия на едро с вете-
ринарномедицински продукти (ВМП).
Чл. 2. (1) Търговия на едро извършват фи-
зически или юридически лица, регистрирани
по Търговския закон, които са получили ли-
ценз за търговия на едро с ВМП по реда на
чл. 365, ал. 5 от Закона за ветеринарномеди-
цинската дейност (ЗВД).
(2) За издаване на лиценз за търговия на
едро с ВМП лицата по ал.1 подават до гене-
ралния директор на Националната ветеринар-
номедицинска служба (НВМС) заявление по
образец съгласно приложението по реда на
чл. 364 ЗВД.
(3) Генералният директор на НВМС със за-
повед определя комисия, която извършва про-
верка в обекта за търговия на едро с ВМП на:
1. документацията, приложена към заявле-
нието по ал. 2;
2. помещенията в обекта, оборудване и изис-
квания към персонала;
3. условията за съхранение на ВМП;
4. документацията, свързана с движението
на всяка партида ВМП;
5. инструкциите по чл. 14.
Чл. 3. (1) Обектът за търговия на едро с
ВМП е със:
1. минимална обща площ—50 m2;
2. височина—най-малко 2,3 m.
(2) Обектът по ал. 1 да разполага с отделни
помещения за:
1. работа с документация и съхранението є;
2. приемане и експедиция на ВМП;
3. съхранение на ВМП;
4. санитарен възел с течаща вода.
(3) Обектът задължително разполага със:
1. водопроводна, канализационна, електри-
ческа, отоплителна и вентилационна инстала-
ция в съответствие с акта за въвеждане в екс-
плоатация съгласно разпоредбите на Закона за
устройство на територията;
2. сигналноохранителна система.
Чл. 4. Стените и подовете на помещенията
по чл. 3, ал. 1 и 2 се изграждат с гладко покри-
тие, което позволява влажно почистване и де-
зинфекция.
Чл. 5. Прозорците в помещенията за съхране-
ние на ВМП се затъмняват, така че да не се допус-
не осветяването им с пряка слънчева светлина.
Чл. 6. Помещенията за съхранение на
ВМП се:
1. осветяват с изкуствено осветление;
2. оборудват с палети, стелажи или шкафо-
ве, като максималната височина на стелажите,
които не се обслужват механизирано, е 2,3 m;
3. оборудват с термометър и влагомер.
Чл. 7. (1) Силно действащите, отровните,
психотропните и наркотичните ВМП се съхра-
няват в помещение със:
1. метална врата или врата с метална ре-
шетка;
2. прозорци, на които е поставена метална
решетка.
(2) Когато условието по ал. 1 е неизпълни-
мо, ВМП с посоченото действие се съхраняват
в метален шкаф, който се заключва.
Чл. 8. (1) Термолабилните лекарствени или
имунологични ВМП се съхраняват в хладилник
или хладилна камера при температура според
изискванията, посочени от производителя или
във фармакопея.
(2) Всеки хладилник или хладилна камера се
оборудва с термометър, като стойностите за
температурата се отчитат двукратно всеки ден
и се вписват в дневник.
Чл. 9. Леснозапалимите и горимите ВМП се
съхраняват в отделно помещение или шкаф при
спазване на противопожарните изисквания.
Чл. 10. Дезинфекционните, дезинсекционни-
те, дератизационните и девастационните сред-
ства се съхраняват отделно.
Чл. 11. На отделно, обозначено за целта
място се съхраняват ВМП:
1. показали несъответствие с изискванията
за качество;
2. с изтекъл срок на годност;
3. с повредена първична или външна опа-
ковка;
4. които са блокирани и подлежат на изтег-
ляне от производителя им или от търговец;
5. които подлежат на бракуване по реда на
чл. 318 ЗВД и унищожаване съгласно Закона за
управление на отпадъци.
Чл. 12. (1) Ветеринарномедицинските про-
дукти се съхраняват на разстояние по видове и
партиди, което не позволява смесването им.
(2) Ветеринарномедицинските продукти се
подреждат по азбучен ред, по фармакологични
групи или по производители.
(3) Ветеринарномедицинските продукти в
обемисти опаковки се съхраняват върху палети.
Чл. 13. (1) В складовите помещения целого-
дишно се осигурява температура от 15 до 25 °С
и влажност от 45 до 75 %.
(2) Стойностите за температура и влажност
се отчитат двукратно всеки ден и се вписват в
дневник.
Чл. 14. Управителят на обекта утвърждава
инструкции за: